Diari Oficial de la Generalitat Valenciana


Sumari del DOGV 2341, del 08-09-1994 (1994/832353)

ACORD de 18 de juliol de 1994, del Govern Valencià, pel qual s'autoritza la transferència de la titularitat de dues concessions d'emissores de radiodifusió sonora en ones mètriques amb modulació de freqüència a les localitats de la Vila Joiosa.i Sagunt.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2341

Data del DOGV
:   08-09-1994

Secció del DOGV
:   ALTRES DISPOSICIONS

Número del document
:   1994/832353


Data del document
:   18-07-1994

Organisme emissor
:   Presidència de la Generalitat

Tipus de document
:   Acord

ACORD de 18 de juliol de 1994, del Govern Valencià, pel qual s'autoritza la transferència de la titularitat de dues concessions d'emissores de radiodifusió sonora en ones mètriques amb modulació de freqüència a les localitats de la Vila Joiosa i Sagunt. [94/5769]  
El Govern Valencià, en la reunió del dia 18 de juliol de 1994, adoptà l'acord següent:  
El Consell de Ministres, mitjançant acord adoptat en la seua reunió del 10 de setembre de 1982, va adjudicar provisionalment a la societat Manita, SA, el servei públic de radiodifusió sonora en ones mètriques amb freqüència modulada a les localitats de la Vila Joiosa (Alacant) i Sagunt (Valencia), ambdues amb caràcter comercial, i en les freqüències 95.0 i 104.1, respectivament.  
Estant les citades concessions en la fase d'adjudicació provisional, se sol·licità a l'administració el canvi de titularitat en favor d'Uniprex, canvi impossible en aquell moment, ja que no és admissible jurídicament la trasmissió de la concessió que encara no ha estat elevada a definitiva.  
Després de superar diverses dificultats de tipus tècnic, el Govern Valencià, en la reunió de 26 d'abril de 1994, va atorgar a Manita, SA, les citades concessions amb caràcter definitiu, amb subjecció a les normes contingudes en el Decret 40/1989, de 13 de març, del Govern Valencià, i d'altres normes d'aplicació.  
Una vegada aquestes concessions tenen el caràcter de definitives, la sol·licitud de transferència de la titularitat ha estat reiterada per Uniprex, societat que ha aportat la documentació que acredita que reuneix els requisits necessaris perquè puga autoritzar-se el canvi de titularitat, segons exigeix la disposició addicional sisena, apartat 2.b) de la Llei d'Ordenació de les Telecomunicacions.  
Per tot això, a proposta de la Presidència de la Generalitat Valenciana, el Govern Valencià  
ACORDA:  
Autoritzar la transferència de titularitat de les concessions de la Vila Joiosa (Alacant) i Sagunt (València), que actualment pertanyen a Manita, SA, a favor d'Uniprex.  
El canvi de titularitat operat no implica alteració de les condicions tècniques aprovades en el seu dia i suposa, per al titular, l'acatament de la normativa aplicable, tant estatal com autonòmica. En particular, haurà d'assumir el compromís d'augmentar progressivament el nombre d'hores d'emissió en valencià. L'incompliment dels requisits legals podrà originar-ne la revocació.  
Contra aquest acord, que esgota la via administrativa, és procedent interposar, després de la comunicació preceptiva al Govern Valencià, un recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o de la publicació d'aquest acord en el Diari Oficial de la Generalitat Valenciana, de conformitat amb allò establert en els articles 48,109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la Llei 30/1992), sense perjudici que els interessats puguen exercir qualsevol altre recurs que estimen oportú.  
València, 18 de juliol de 1994  
El conseller secretari del Govern Valencià,  
LUIS BERENGUER FUSTER